ປະເທດ ໃນກຸ່ມ G7 ແລະ ອ່າວເປີເຊຍ ຈະ​ບໍລິຈາກເງິນ 1​.8 ຕື້​ໂດ​ລາ ​​​​ໃຫ້ ສປຊ
ອົງການອົບພະຍົບຂອງ UN ໄດ້ລາຍງານ ວ່າ ຫຼາຍກວ່າ 500,000 ຄົນ ໄດ້ສ່ຽງໄພອັນຕະລາຍ ເດີນທາງຂ້າມທະເລ ເມດິເທີເຣນຽນ ໃນປີນີ້.
ຜູ້ນຳຂອງ 7 ປະເທດທີ່ພັດທະນາແລ້ວຂອງໂລກ ພ້ອມກັນກັບ ບັນດາປະເທດ ໃນເຂດອ່າວເປີເຊຍ ໄດ້ສັນຍາວ່າ ຈະບໍລິຈາກ ເງິນ 1 8 ຕື້ໂດລາ ໃຫ້ອົງການຊ່ວຍເຫຼືອຕ່າງໆ ຂອງອົງການ ສະຫະປະຊາຊາດ ເພື່ອຊ່ວຍຮັບມື ກັບວິກິດການອົບພະຍົບ ທີ່ຮ້າຍແຮງທີ່ສຸດຂອງໂລກ ນັບຕັ້ງແຕ່ສົງຄາມໂລກຄັ້ງທີສອງ ເປັນຕົ້ນມາ ການປະກາດດັ່ງກ່າວມີຂຶ້ນໃນວັນອັງຄານວານນີ້ຫຼັງຈາກກອງ ປະຊຸມຂອງກຸ່ມ G7 ຢູ່ນອກຂອງກອງປະຊຸມສະມັດຊາໃຫຍ່ອົງ ການສະຫະປະຊາຊາດ ທີ່ນະຄອນ New York ຜູ້ທີ່ເຂົ້າຮ່ວມ ກອງປະຊຸມ ຍັງມີບັນດາຜູ້ນຳຈາກປະເທດ ໃນເຂດອ່າວເປີເຊຍ ແລະພ້ອມດ້ວຍ ບັນດາຜູ້ນຳບາງສ່ວນ ຈາກປະເທດຢູໂຣບ ທີ່ກຳລັງຮັບມື ກັບການຫລັ່ງ ໄຫລ ເຂົ້າປະເທດ ຂອງພວກອົບພະຍົບ ລັດຖະມົນຕີຕ່າງປະເທດ ເຢຍຣະມັນ ທ່ານ Frank-Walter Steinmeier ກ່າວຕໍ່ບັນດາ ນັກຂ່າວ ວ່າ ເງິນດັ່ງກ່າວ ສ່ວນໃຫຍ່ແມ່ນມີຈຸດປະສົງທີ່ຈະໃຫ້ອົງການອົບພະຍົບ ຂອງ ສະຫະປະຊາຊາດ ແລະໂຄງການອາຫານໂລກ ຍັງບໍ່ເປັນທີ່ຈະແຈ້ງເທື່ອວ່າ ເງິນຈຳນວນ 1 8 ຕື້ນີ້ ແມ່ນລວມກັບສັນຍາ ໃນການໃຫ້ຄວາມຊ່ວຍເຫຼືອກ່ອນໜ້ານີ້ ຫຼືບໍ່ ໃນອີກດ້ານນຶ່ງນັ້ນ ຍີ່ປຸ່ນກໍໄດ້ປະກາດວ່າ ຕົນຈະໃຫ້ເງິນ 810 ລ້ານໂດລາ ເພື່ອຊ່ວຍ ພວກອົບພະຍົບ ຈາກ ແລະຢູ່ພາຍໃນ ຊີເຣຍ ແລະອີຣັກ ອັນເປັນແຫລ່ງທີ່ມາສຳຄັນຂອງ ພວກອົບພະຍົບ ແລະຈະອີກ 750 ລ້ານໂດລາ ເພື່ອນຳໃຊ້ໃນການສ້າງສັນຕິພາບ ຢູ່ໃນ ພາກຕາເວັນອອກກາງ ແລະ ອາຟຣິກາ ໃນວັນພຸດມື້ນີ້ ເລຂາທິການໃຫຍ່ ສະຫະປະຊາຊາດ ທ່ານ Ban Ki-moon ມີກຳນົດຈະ ຖະແຫລງ ຢູ່ທີ່ສອງກອງປະຊຸມລະດັບສູງ ເພື່ອຮັບມືກັບຄວາມວຸ້ນວາຍ ໃນໂລກ ທຳອິດ ທ່ານຈະຖະແຫຼງຕໍ່ກອງປະຊຸມ ສະພາຄວາມໝັ້ນຄົງ ຫາລືກ່ຽວກັບການແກ້ໄຂ ບັນຫາຂັດ ແຍ້ງຢູ່ໃນພາກຕາເວັນອອກກາງ ແລະອາຟຣິກາເໜືອ ຊຶ່ງເປັນບ່ອນທີ່ອົບພະຍົບ ຈຳນວນ ຫຼວງຫຼາຍ ພາກັນຫລົບໜີມານັ້ນ ແລະຕໍ່ຈາກນັ້ນ ທ່ານຈະເປັນເຈົ້າພາບ ຈັດກອງປະຊຸມ ລະດັບສູງ ທີ່ແນໃສ່ເພື່ອຈັດຕັ້ງໜ່ວຍງານຮັບມືກັບພວກອົບພະຍົບ ທີ່ພວມຫລັ່ງໄຫລ ເຂົ້າ ໄປຢູໂຣບ ເປັນຈຳນວນ ຫຼວງຫລາຍນັ້ນ ບັນດາເຈົ້າໜ້າທີ່ອົງການສະຫະປະຊາຊາດ ກ່າວວ່າ U N ແມ່ນໄດ້ເຮັດເກີນຂີດຈຳກັດ ຂອງຕົນ ໃນຂະນະທີ່ຕົນບຸກບືນເພື່ອຊ່ວຍເຫຼືອຜູ້ຄົນ ຈຳນວນ 60 ລ້ານຄົນ ທີ່ຕ້ອງອົບພະຍົບ ຫລົບໄພຍ້ອນບັນຫາຂັດແຍ້ງ ຊຶ່ງເປັນຈຳນວນທີ່ຫຼາຍທີ່ສຸດ ນັບຕັ້ງແຕ່ສົງຄາມໂລກຄັ້ງທີສອງ ເປັນຕົ້ນມາ